
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 251 

21 Δεκεμβρίου 2015 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Χαρακτηρισμός τμήματος του οικισμού Άγιος Γερμα¬ 
νός, του Δήμου Πρεσπών της Περιφερειακής Ενό¬ 
τητας Φλώρινας, ως παραδοσιακού και θέσπιση 
ειδικών όρων και περιορισμών δόμησης και χρή¬ 
σεων γης. 1 

ΑΠΟΦΑΣΕΙΣ 

Τροποποίηση λόγω άρσης απαλλοτρίωσης στο οι¬ 
κοδομικό τετράγωνο 206 του ρυμοτομικού σχε¬ 
δίου Άρτας Δήμου Αρταίων Περιφερειακής Ενό¬ 
τητας Άρτας. 2 


ΔΙ ΑΤΑΓΜΑΤ Α 

(ΐ) 

Χαρακτηρισμός τμήματος του οικισμού Άγιος Γερμα- 
νός, του Δήμου Πρεσπών της Περιφερειακής Ενότη¬ 
τας Φλώρινας, ως παραδοσιακού και θέσπιση ειδι¬ 
κών όρων και περιορισμών δόμησης και χρήσεων γης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 152 και 154 του Κώδικα Βασικής Πολεοδο- 
μικής Νομοθεσίας (Κ.Β.Π.Ν.) που κυρώθηκε με το άρθρο 
μόνο του Π.δ. της 14.7/27.7.99 (Δ' 580). 

2. Το Π.δ. της 19.10.1978 (Δ' 594) «Περί χαρακτηρισμού 
ως παραδοσιακών οικισμών τινών του Κράτους και κα¬ 
θορισμού των όρων και περιορισμών δομήσεως των 
οικοπέδων αυτών». 

3. Τα αρθρ. 6 και 31 του Νέου Οικοδομικού Κανονισμού, 
Ν.4067/2012 (Α' 79). 

4. Το αρθρ. 25 παρ. 9 εδαφ. β’ του Ν.2508/1997 (Α' 124) «Βι¬ 
ώσιμη οικιστική ανάπτυξη των πόλεων και οικισμών της χώ¬ 
ρας και άλλες διατάξεις» όπως τροποποιήθηκε και ισχύει. 

5. Το Π.δ. 108/2014 (Α' 175) «Οργανισμός του Υπουργεί¬ 
ου Μακεδονίας και Θράκης». 

6. Το Π.δ. 85/2012 (Α' 14) «Ίδρυση και μετονομασία 
Υπουργείων, μεταφορά και κατάργηση υπηρεσιών». 

7. Το Π.δ. 24/2015 (Α' 20) «Σύσταση και μετονομασία 
Υπουργείων, μεταφορά της Γ ενικής Γ ραμματείας Κοι¬ 
νωνικών Ασφαλίσεων». 


8. Το Π.δ. 25/2015 Π.δ. (Α' 21) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

9. Την απόφαση 35258/9.10.2015 (Β' 2206) του Πρωθυ¬ 
πουργού και του Υπουργού Εσωτερικών και Διοικητικής 
Ανασυγκρότησης «Ανάθεση αρμοδιοτήτων στην Υφυ¬ 
πουργό Εσωτερικών και Διοικητικής Ανασυγκρότησης, 
Μαρία Κάλλια - Τσαρουχά». 

10. Το Π.δ. 63 της 21.4.2005 (Α' 98) «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα». 

11. Το υπ’ αριθμ. 611/20.4.2007 έγγραφο της Γενικής 
Γ ραμματείας της Κυβέρνησης (Κεντρική Νομοπαρασκευ¬ 
αστική Επιτροπή). 

12. Την 87/2011 (10η Συνεδρίαση/06.06.2011) απόφαση 
του Δήμου Πρεσπών με την οποία επικαιροποιείται η 
υπ’ αριθμ. 106/2009 απόφαση του Δημοτικού Συμβουλίου 
Πρεσπών, δηλώνοντας ότι εμμένει στις προηγούμενες 
αποφάσεις που έχουν ληφθεί. 

13. Τη χαρτογραφική αποτύπωση του περιγράμματος 
του οικισμού, στο χαρτογραφικό υπόβαθρο της Δ/νσης 
Τοπογραφικής Υπηρεσίας του Υπουργείου Γεωργίας 
με τίτλο: «ΣΥΝΟΙΚΙΣΜΟΣ ΑΓ. ΓΕΡΜΑΝΟΣ (ΦΛΩΡΙΝΗΣ), 
ΔΙΑΝΟΜΗ 1968». 

14. Τη γνωμοδότηση του Κεντρικού Συμβουλίου Πολε- 
οδομικών Θεμάτων και Αμφισβητήσεων του Υπουργεί¬ 
ου Μακεδονίας και Θράκης (ΚΕΣΥΠΟΘΑΜΑΘ) στην 1Η 
πράξη της 1Ης/17.9.2014 συνεδρίασης αυτού. 

15. Το με αριθμ. πρωτ. 5935/18.9.2014 έγγραφο του Δή¬ 
μου Πρεσπών με το οποίο εμμένει στην από 06.06.2011 
απόφαση του Δημοτικού Συμβουλίου για τον χαρακτη¬ 
ρισμό του οικισμού Αγιος Γερμανός ως παραδοσιακού. 

16. Το γεγονός ότι από την έκδοση του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού ή του Προϋπολογισμού της Τοπικής Κοινότητας 
Αγίου Γερμανού, του Δήμου Πρεσπών της Περιφερεια¬ 
κής Ενότητας Φλώρινας. 

17. Το υπ’ αριθμ. Δ200/2008 Πρακτικό Συνεδριάσεως 
και Γνωμοδότηση του Σ.τ.Ε. σχετικά με το σχέδιο προ¬ 
εδρικού διατάγματος. 

18. Το υπ’ αριθμ. Ε' 104/2015 Πρακτικό Συνεδριάσε- 
ως και Γνωμοδότηση του Σ.τ.Ε., με πρόταση της Υφυ¬ 
πουργού Εσωτερικών και Διοικητικής Ανασυγκρότησης, 
αποφασίζουμε: 

Άρθρο 1 
Γ ενικά. 

1. Χαρακτηρίζεται ως παραδοσιακός, ο οικισμός «Άγι¬ 
ος Γερμανός» του Δήμου Πρεσπών της Περιφερειακής 
Ενότητας Φλώρινας. 

2. Καθορίζονται ως όρια του παραδοσιακού τμήμα¬ 
τος του οικισμού τα όρια που σημειώνονται με κόκκινη 
γραμμή στο τοπογραφικό διάγραμμα υπό κλίμακα 1:1000, 
το οποίο συντάχθηκε, εγκρίθηκε και θεωρήθηκε από τη 
Διεύθυνση Περιβάλλοντος και Πολιτισμού του Υπουρ¬ 
γείου Μακεδονίας και Θράκης, αντίτυπο του οποίου 
δημοσιεύεται με το παρόν διάταγμα σε σμίκρυνση. 

3. Για την προστασία του κτιριακού και πολεοδομικού 
αποθέματος στον παραδοσιακό οικισμό του Αγίου Γερ- 
μανού του Δήμου Πρεσπών, ισχύουν οι διατάξεις των 
άρθρων 6 και 31 του Ν.4067/2012 (Α' 79) όπως αυτές 
ισχύουν κάθε φορά. 

Άρθρο 2 

Αρτιότητα - Οικοδομησιμότητα οικοπέδων. 

Για την αρτιότητα των οικοπέδων καθώς και τη δόμη¬ 
ση αυτών εφαρμόζονται οι διατάξεις του άρθρου 2 του 
Π.δ. της 19.10.1978 (Δ' 594) όπως ισχύει σήμερα. 

Άρθρο 3 
Όροι Δόμησης. 

Γ ια τους όρους δόμησης στον παραδοσιακό οικισμό 
Αγίου Γερμανού ισχύουν τα οριζόμενα στην παρ. 2 του 
άρθρου 5 του Π.δ. της 24.4.1985, (Δ' 181), όπως ισχύει μετά 
την αντικατάσταση του με την παρ. 2 του άρθρου 1 του 
Π.δ. της 4.11.2011 (ΑΑΠ 289) σε συνδυασμό με τα οριζό¬ 
μενα στην παρ. 4 του άρθρου 9 του Π.δ. της 24.4.1985, 
καθώς και οι λοιπές σχετικές διατάξεις του Π.δ. της 
19.10.1978, όπως ισχύουν. 

Άρθρο 4 

Αρχιτεκτονικά και Μορφολογικά χαρακτηριστικά. 

Τα κτίρια, τα κτίσματα και οι διαμορφώσεις των ακά¬ 
λυπτων χώρων που κατασκευάζονται στον παραδοσιακό 
οικισμό του Αγίου Γ ερμανού ακολουθούν τα οριζόμενα 
στο άρθρο 3 του Π.δ. της 19.10.1978 όπως αυτό ισχύει. 

Αρθρο 5 

Χρήσεις γης και Παρεκκλίσεις. 

Γ ια τις χρήσεις γης εφαρμόζονται οι διατάξεις του 
άρθρου 4 του Π.δ. της 19.10.1978 όπως ισχύει σήμερα. 

Για τα θέματα των παρεκκλίσεων ισχύουν οι διατάξεις 
του άρθρου 5 του Π.δ. της 19.10.1978 όπως ισχύει σήμερα. 

Αρθρο 6 

Ειδικές διατάξεις. 

Τα οριζόμενα από το άρθρο 6 του Π.δ. της 19.10.1978 
εφαρμόζονται εντός των καθορισμένων ορίων του πα¬ 
ραδοσιακού οικισμού. 


Κτίρια που έχουν χαρακτηρισθεί ή θα χαρακτηριστούν 
ως διατηρητέα υπάγονται στις ειδικές διατάξεις για 
τους όρους και περιορισμούς δόμησης και χρήσης που 
έχουν θεσπισθεί γί αυτά από την ειδική πράξη χαρα¬ 
κτηρισμού. 

Αρθρο 7 

Μεταβατικές διατάξεις. 

1. Οικοδομικές άδειες, οι οποίες έχουν εκδοθεί μέχρι 
την έναρξη ισχύος του παρόντος και εξακολουθούν να 
ισχύουν, εκτελούνται όπως έχουν εκδοθεί. 

2. Επίσης, κατά τις προϊσχύουσες διατάξεις εκδίδο- 
νται και εκτελούνται οικοδομικές άδειες για τις εξής 
περιπτώσεις: 

α) εάν έχουν θεωρηθεί από την αρμόδια πολεοδομική 
υπηρεσία τα σχέδια του προελέγχου που προβλέπονται 
από τις οικείες διατάξεις ή έχει υποβληθεί αίτηση για τη 
χορήγηση της οικοδομικής αδείας, με όλα τα απαιτού- 
μενα σχέδια και δικαιολογητικά, και η οικοδομική άδεια 
εκδοθεί το αργότερο εντός 6 μηνών από τη δημοσίευση 
του παρόντος, και 

β) εάν έχει προκηρυχθεί αρχιτεκτονικός διαγωνισμός 
βάσει των σχετικών διατάξεων και η οικοδομική άδεια 
εκδοθεί το αργότερο εντός 6 μηνών από τη δημοσίευση 
του παρόντος. 

3. Οικοδομική άδεια υφισταμένου κτιρίου ή αποπερα¬ 
τωμένου τμήματος του, η οποία εκδόθηκε κατ’ εφαρμο¬ 
γή της παραγράφου 1, αναθεωρείται εντός του χρόνου 
ισχύος της σύμφωνα με τις προϊσχύουσες διατάξεις, υπό 
την προϋπόθεση ότι με την αναθεώρηση δεν επέρχεται 
αύξηση του συντελεστή δόμησης, του συντελεστή κατ’ 
όγκο εκμετάλλευσης, του ποσοστού κάλυψης και του 
επιτρεπόμενου ύψους που καθορίζονται από τις διατά¬ 
ξεις του παρόντος. 

4. Για ζητήματα μη ρυθμιζόμενα από το παρόν εφαρ¬ 
μόζονται οι διατάξεις: 

α) του Π.δ. της 19.10.1978, 

β) του Π.δ. της 24.4.1985 και του Π.δ. της 4.11.2011, 

γ) των άρθρων 6,31,32 και 33 του Νέου Οικοδομικού 
Κανονισμού Ν.4067/2012, όπως ισχύουν σήμερα. 

Αρθρο 8 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών και Διοικητικής Ανασυ¬ 
γκρότησης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 25 Νοεμβρίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Η ΥΦΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΜΑΡΙΑ ΚΟΛΛΙΑ - ΤΣΑΡΟΥΧΑ 

ΑΠΟΦΑΣΕΙ Σ 

Αριθμ. 71886/2198 (2) 

Τροποποίηση λόγω άρσης απαλλοτρίωσης στο οικοδο¬ 
μικό τετράγωνο 206 του ρυμοτομικού σχεδίου Άρ¬ 
τας Δήμου Αρταίων Περιφερειακής Ενότητας Αρτας. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθ. 152, άρθ. 153, άρθ. 154, άρθ. 
159, άρθ. 160 και άρθ. 243 του Π.δ./14-7-1999 "Κώδικας 
Βασικής Πολεοδομικής Νομοθεσίας", (ΦΕΚ 580/Δ/1999), 
όπως ισχύουν. 

2. Τις διατάξεις του άρθ. 29 του Ν. 2831/2000 
(ΦΕΚ 140/Α/2000), όπως αντικαταστάθηκαν με το άρθ. 10 
του Ν. 3044/2002 "Μεταφορά Συντελεστή Δόμησης και 
ρυθμίσεις άλλων θεμάτων αρμοδιότητας ΥπΠεΧωΔΕ" 
(ΦΕΚ 197/Α/2002). 

3. Τις διατάξεις των άρθ. 186, άρθ. 283 και άρθ. 286 
του Ν. 3852/10 "Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης -Πρόγραμμα Καλ¬ 
λικράτης" (ΦΕΚ 87/Α/2010). 

4. Το Π.δ. 140/2010 (ΦΕΚ 233 Α/27.12.2010) «Οργανισμός 
της Περιφέρειας Ηπείρου». 

5. Τις διατάξεις των άρθ. 30, άρθ. 31 του Ν. 4030/2011 
(ΦΕΚ 249/Α/25-11-2011) "Νέος τρόπος έκδοσης αδειών 
δόμησης, ελέγχου κατασκευών και λοιπές διατάξεις". 

6. Τ ις διατάξεις των άρθ. 31 και άρθ. 32 του Ν. 4067/ 
9-4-2012 (ΦΕΚ 79/Α/2012) για το "Νέο Οικοδομικό Κανο¬ 
νισμό", όπως αυτά έχουν τροποποιηθεί και ισχύουν με 
το άρθ. 62 του Ν. 4280/2014 (ΦΕΚ 159/Α/8-8-2014). 

7. Το από 6-10-1973 Π.δ. με το οποίο εγκρίθηκε το 
σχέδιο πόλης Αρτας καθώς και την υπ’ αριθμ. 2010/ 
16-5-1991 (ΦΕΚ 396 Δ/1991) με το οποίο τροποποιήθηκε 
αυτό στο ΟΤ 206. 

8. Την υπ’ αριθμ. 634/30-10-2008 απόφαση Διοικητικού 
Πρωτοδικείου Ιωαννίνων με την οποία έγινε η άρση της 
ρυμοτομικής απαλλοτρίωσης στο ΟΤ2Θ6 του εγκεκρι¬ 
μένου ρυμοτομικού σχεδίου Αρτας. 

9. Την από 29-12-2010 πράξης γνωμοδότησης του 
Συμβουλίου Χωροταξίας, Οικισμού και Περιβάλλοντος 
Νομού Θεσπρωτίας μετά τη σχετική από εισήγηση του 
αρμοδίου Τμήματος της πρώην ΝΑΘ. 

10. Την υπ’ αριθμ. 347/2010 απόφαση Δημοτικού 
Συμβουλίου Αρταίων και την υπ’ αριθμ. 39/2015 (ΑΔΑ: 
6133ΩΨΑ-ΕΧΙ) όμοια. 


11. Την με αριθμ. πρωτ. 25936/1266/2013 εισήγηση της 
Υπηρεσίας προς το ΣΥΠΟΘΑ Άρτας της Περιφέρειας 
Ηπείρου. 

12. Την με αριθμ. 3η Γνωμοδότηση της υπ’ αριθμ. 8ης 
Συνεδρίασης 2015 σύμφωνη γνώμη του ΣΥΠΟΘΑ Αρτας 
ΠΕ Αρτας. 

13. Τις διατάξεις της παρ.4 του άρθ. 29 του 
Ν. 2831/2000 όπως αυτή αντικαταστάθηκε με το άρθ. 
10 του Ν. 3044/2002 και σύμφωνα με την οποία οι τρο¬ 
ποποιήσεις ρυμοτομικών σχεδίων δεν πρέπει να επιφέ¬ 
ρουν μείωση της συνολικής επιφάνειας κοινόχρηστων 
χώρων, ούτε των αναγκαίων κοινωφελών χώρων σύμ¬ 
φωνα με γενικά πλαίσια χρήσεων γης (ΓΠΣ, ΣΧΟΟΑΠ), 
επιτρέπεται όμως η μείωση αυτή όταν η τροποποίηση 
γίνεται λόγω άρσης αναγκαστικής απαλλοτρίωσης σε 
συμμόρφωση αποφάσεων των αρμοδίων Δικαστηρίων, 
με τις οποίες ακυρώνεται η άρνηση της Διοίκησης να 
άρει την απαλλοτρίωση. 

14. Τις διατάξεις του άρθ. 90 του Π.δ. 63/2005 "Κωδικο¬ 
ποίηση νομοθεσίας για την κυβέρνηση και τα κυβερνητι¬ 
κά όργανα" (ΦΕΚ 98/Α/2005), και τη διαπίστωση ότι από 
τις κανονιστικού χαρακτήρα διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού ή του οικείου ΟΤΑ, αποφασίζουμε: 

Την τροποποίηση του εγκεκριμένου ρυμοτομικού 
σχεδίου Αρτας, ύστερα από την άρση αναγκαστικής 
απαλλοτρίωσης στο ΟΤ 206 με την δημιουργία οικο¬ 
δομικού τετραγώνου 206Α, δημιουργία κοινόχρηστου 
χώρου εμβαδού 682.05τ.μ., πεζόδρομου πλάτους δύο (2) 
μέτρων, διατήρηση των εγκεκριμένων πεζοδρόμων και 
ρυμοτομικές γραμμές όπως αποτυπώνονται στο συνημ¬ 
μένο στην παρούσα σχετικό χρωματισμένο διάγραμμα. 

Καθορίζονται τέλος όροι δόμησης ως κάτωθι: 

Εμβαδόν: 400τ.μ. 

Πρόσωπο: 15 μ. 

Σ.Δ: 1.00 

Κάλυψη: 40% 

Ύψος: Σύμφωνα με το αντίστοιχο άρθρο του οικοδο¬ 
μικού κανονισμού 

Αποστάσεις από όρια: σε επαφή ή Δ=3+0,1 Η 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 4 Δεκεμβρίου 2015 

Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


























































